open-index/open-wikipedia-markdown huggingface dataset:
Horusfuglen

**Horusfuglen** eller *Horus-Ba* er navnet på en farao i oldtidens Egypt, med usikker eksistens. Han kan har regjert i en kort periode helt på slutten av Det første dynasti på 2900-tallet f.Kr. Hans gravsted er ikke kjent.

## Usikkerhet om eksistensen
Det hersker uenighet blant forskerne om denne kongen har eksistert, og i tilfelle om han er identisk med en annen konge ved navn Ba eller Horus-Ba. De arkeologiske fragmentene er utydelige og hieroglyfen noen tolker som «Ba» kan av andre tolkes som tegnet for «Fugl». Kronologien er usikker - hvis Horusfuglen har eksistert kan det ha vært mot slutten av Det første egyptiske dynasti (etter Qa’a), mens Horus-Ba er foreslått tidfestet til Det tredje egyptiske dynasti.

## Kilder til navnet
Det finnes svært få pålitelige kilder som beviser eksistensen av Horusfuglen. Den eldste attesterte inskripsjonen er en serekh med en fugl som ble oppdaget av Flinders Petrie i gravkammeret til kong Qa’a i Abydos. En annen inskripsjon er en serekh som ble funnet på fragment PD IV nr. 108 i Djosers pyramidekompleks i Saqqara. En inskripsjon på en skifervase fra samme sted (PD IV nr. 97) kan også referere til Horusfuglen. Hieroglyfene er uklare og tolkningen av dem er svært usikker. Egyptologene Wolfgang Helck og Peter Kaplony tolker bildet av en gås som leses som *Sa* og gir betydningen *Horus’ sønn*, eller som *Geb(eb)* som gir betydningen *Horus’ arving*. Egyptologen Nabil Swelim ser avbildningen som en sadelnebbstork og leser det som *Ba*, noe som gir tolkningen *Horus’ sjel*.

De få arkeologiske sporene etter Horusfuglen peker i retning av en av flere kortvarige herskere etter at kong Qa’a døde mot slutten av Det første egyptiske dynasti, og før Hotepsekhemwy overtok i det som i ettertiden kalles Det andre egyptiske dynasti.

Forskerne Jaroslav Černý og Peter Kaplony har foreslått at Horusfuglen kan være identisk med den like sparsommelig dokumenterte kong Ba, også kjent som Horus-Ba. Dette er basert på likheter i tolkningen av hieroglyfer. Horusfuglen og Ba/Horus-Ba kan ifølge dette være samme historiske person. Černý and Kaplonys teori er ikke allment anerkjent. Man mener heller at funnet av Horusfuglens serekh i gravkammeret til Qa’a peker i retning av et interregnum med Horusfuglen mellom første og andre dynasti.

## Mulig krig mot Sneferka
Wolfgang Helck og Peter Kaplony har hevdet at Horusfuglen og Sneferka rivaliserte og kjempet om makten og tronen i Egypt. Kong Sneferka er også mangelfullt dokumentert, og hans eksistens er vesentlig basert på tolkninger av hans «serekh». Striden toppet seg med plyndringen av de kongelige gravkamrene i Abydos som deretter ble forlatt. Kampen om tronen ble sannsynligvis avsluttet med at kong Hotepsekhemwy overtok makten. Noe som kan bekrefte denne hypotesen er at Horus-navnet til Hotepsekhemwy kan ha betydningen «de to maktene er gjenforent» og at dette refererer til en gjenforening av det egyptiske riket.
## Se også
* Ba (egyptisk farao)
## Referanser


## Eksterne lenker
* Francesco Raffaele: Horus SNEFERKA - Horus Bird - Horus SEKHET (?) - Horus BA
Zigøinerkongen

***Zigøinerkongen*** (orig. *Ihre Hoheit die Tänzerin*) er en tysk stumfilm fra 1923, regissert av Richard Eichberg. Bela Lugosi har en tidlig ukreditert birolle i filmen.

## Skuespillere
* Lee Parry - Eva Grunwald
* Eduard Rothauser - Hermann Grunwald, der Türmer von St. Marien
* Aruth Wartan - Gadvan
* Syme Delmar - Ruth Irving
* Rudolf Zolling - Organist von St. Marien
* Max Wogritsch - Wolfgang Tautlingen
* Walter Steinbeck - Lord Cecil Gloster
* Paul Ludwig - Coppers, Lord Glosters Sekretär Coppers

## Referanser


## Eksterne lenker
*
Royal Gendarmerie (Kambodsja)

Det **Kongelige Gendarmeri** ; ) er den nasjonale gendarmeristyrken i Kambodsja. Det er en gren av de Kongelige kambodsjanske væpnede styrker og har ansvar for å opprettholde offentlig orden og intern sikkerhet i Kambodsja. Denne paramilitære enheten har en styrke på 30,000 soldater utplassert i alle provinser. Hovedkvarteret ligger i Phnom Penh, med en kommandokjede gjennom høykommandoen for de kongelige kambodsjanske væpnede styrkene. Gendarmeriet er under direkte tilsyn av en kommandør med en rang tilsvarende General. Høykommandoen er ansvarlig for å overvåke alle Gendarmeri-enheter samt generell opplæring. Nåværende kommandør er General Sao Sokha, en tidligere livvakt og personlig rådgiver til Kambodsjas tidligere statsminister Hun Sen.

## Oppgaver
Kongelig Gendarmeris oppgaver inkluderer:

* Gjenopprette fred og stabilitet ved alvorlige forstyrrelser
* Motvirke terrorisme
* Bekjempe voldelige grupper
* Undertrykke opprør i fengsler

Sivile oppgaver inkluderer: å sikre sikkerhet og offentlig fred, etterforske og forhindre organisert kriminalitet, terrorisme og andre voldelige grupper; beskytte statlig og privat eiendom; hjelpe og assistere sivile og andre nødetater i nødstilfeller, naturkatastrofer, sivil uro og væpnede konflikter.

Militære oppgaver inkluderer: å bevare og beskytte nasjonal sikkerhet, stat, eiendom, offentlig fred og orden, og å assistere andre sikkerhetsstyrker i nødstilfeller, sivil uro, krig; å undertrykke opprør; å forsterke unntakstilstand og mobilisering; å bekjempe og pågripe mistenkte kriminelle, terrorister og andre voldelige grupper.

## Organisering
Det Kongelige Gendarmeriet består av 10 bataljonstørrelse enheter. Hver bataljon har mellom 500 – 1000 politifolk. Hovedbasene ligger i Phnom Penh.

Gendarmeriet overvåker alle de 25 provinsene og 186 distriktene, og arbeider sammen med lokalbefolkningen. Enheten inkluderer: et mobilt team, bestående av seks inngripenenheter, en inngripenkjøretøybataljon, en kavaleri, og 4 infanteri, med baser i Phnom Penh. Dens opplæringsskole ligger i Kamboul-kommunen, Kandal-provinsen.

## Referanser
Charging Out Amazon

***Charging Out Amazon*** (originaltittel: *Chong chu ya ma xun*) er en kinesisk actionfilm fra 2002 regissert av Song Yeming. Filmen er satt til 1999 og handler om to kinesiske spesialsoldater som reiser til en treningleir i Amazonas for å delta i verdens tøffeste treningsprogram for soldater. Hovedrollene spilles av Hou Yong, Mu Lixin og Tom Butler.

Den ble kåret til beste film, både ved Gullhanen og Hundred Flowers Awards og tildelt prisen for fremragende film ved Huabiao Awards (sammen med flere filmer).

## Roller

* Hou Yong – Wang Hui, løytnant og spesialsoldat i Folkets frigjøringshær
* Mu Lixin – Hu Xiaolong, fenrik og spesialsoldat i Folkets frigjøringshær
* Tom Butler – Cody Ross, general
* Croft Wiutam – sjefsinstruktør
* Heath Cortn – Lina Ross, lege og Cody Rosss datter
* Dean Marshall – Johnson, løytnant i stormtroppene
* Andr Thompsom – Rossini, løytnant i den amfibiske angrepslaget
* J. R. Bourne – Michael, løytnant i stormtroppene
* Ton Cutnbert – "Black lion", lederen for en gruppe narkohandlere

## Referanser


## Eksterne lenker
*
Verdenscupen i paralangrenn 2021/22

**Verdenscupen i paralangrenn 2021/22** (langrenn for funksjonshemmede) ble arrangert fra 4. desember 2021 i Canmore i Canada til 21. mars 2022 i Sapporo i Japan. 

## Resultater menn
#### Synshemmede

Norske utøvere: Thomas Oxaal kom på 12.-plass. 

#### Stående

Norske utøvere: Kjartan Haugen kom på 20.-plass med 66 poeng og Trygve Steinar Larsen kom på 23.-plass med 63 poeng. 

#### Sittende

## Resultater kvinner
#### Synshemmede

#### Stående

#### Sittende

Norske utøvere: Indira Liseth kom på 17.-plass med 62 poeng.

## Referanser


## Kilder
* IPC - World Para Nordic Skiing WC Points - Winter Season 2021/22 - World Cup Overall Rankings
Eustasi

**Eustasi** eller **eustatiske nivåforandringer** er forandringer i havnivået grunnet forandringer i vannkretsløpet, som vann bundet i isbreer eller forandringer i havbunnen som påvirker volum, såsom sedimentering eller annet. Termisk ekspansjon er også med og påvirker havnivået.

## Kilder
* 
* 
*
Malin Eriksen

**Malin Eriksen** (født 21. januar 1997) er en norsk syklist som representerer CK Victoria. Hun ble norsk mester i fellesstart og vinner av kongepokal i 2022. Hun har flere medaljer fra Junior og Senior NM. 

Malin Eriksen representerte Norge første gang i 2013 som 16 åring under European Youth Olympic Festival i Utrecht Nederland. 

2023 sesongen har hun syklet for det Belgiske UCI Women's Continental Team Duolar–Chevalmeire Cycling Team.

## Referanser


## Eksterne lenker
*
Karianne Jæger

**Karianne Jæger** (født 1979) er en norsk sanger, komponist og produsent av sceneforestillinger. Hun er særlig kjent for å ha satt opp en rekke store musikalproduksjoner på Folketeateret i Oslo, sammen med Atle Halstensen. Halstensen og Jæger eier også produksjonsselskapet Scenekvelder sammen.

## Utdannelse og karriere (utvalg)
Jæger har sangutdannelse.

Tidlig på 2010-tallet var Jæger daglig leder for Oslo Kammermusikkfestival.

Sammen med Atle Halstensen har Jæger komponert musikk til flere musikkteaterforestillinger.

Jæger og Halstensen skrev blant annet musikk til en ungdomsopera bestilt av Bergen Nasjonale Opera (BNO) som ledd i BNOs prosjekt «Unge stemmer», der operaen hadde bedt den unge forfatteren Astrid Luisa Niebuhr om å skrive en libretto. Det ferdige verket hadde også noe musikk av Sondre Lerche, og urpremieren på operaen *Alt om min familie* fant sted i Fana kulturhus den 17.&nbsp;januar 2014.

Jæger og Halstensen opprettet i 2010 holdingselskapet Scenekvelder, og i 2017 datterselskapet Scenekvelder. Gjennom Scenekvelder har de to satt opp musikaler som *[[Singin’ in the Rain|Singin' in the Rain]]*, *[[My Fair Lady]]* og *[[Annie (musikal)|Annie]]* på Folketeateret i Oslo.

## Referanser


## Eksterne lenker
*
Pretty Big Feet

***Pretty Big Feet*** (originaltittel: *Meili de dajiao*) er en kinesisk dramafilm fra 2002 regissert av Yang Yazhou. Filmen handler om en kvinne som etablerer en skole etter sin manns død. Skolen ligger i en fattig og karrig landsby i det nordøstlige Kina. En dag får hun hjelp fra en ung kvinnelig lærer fra Beijing. De ledende rollene spilles av Ni Ping og Yuan Quan.

Den ble kåret til beste film ved Gullhanen og tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Verdenscupen i paralangrenn 2022/23

**Verdenscupen i paralangrenn 2022/23** (langrenn for funksjonshemmede) ble arrangert fra 10. desember 2022 i Vuokatti i Finland til 8. mars 2023 i Soldier Hollow i USA. 

## Resultater menn
#### Synshemmede

#### Stående

Norske utøvere: Trygve Steinar Larsen kom på 14.-plass med 285 poeng og Kjartan Haugen kom på 23.-plass med 141 poeng. 

#### Sittende

## Resultater kvinner
#### Synshemmede

#### Stående

#### Sittende

## Referanser


## Kilder
* Norges Skiforbund - FIS Para Nordic Skiing WC Points - Winter Season 2022/22 - World Cup Overall Rankings
Kronos (datamaskin)

**Kronos** var en serie av 32-biter mikroprosessorer, og arbeidsstasjoner basert på den. Det var en proprietær datamaskinarkitektur som ble lansert i 1984 i Akademgorodok, en forskningsby i Sibir. Det ble utviklet av den sibirske greinen av Sovjetunionens vitenskapsakademi ved Novosibirsk Computing Center, Modular Asynchronous Developable Systems (MARS) project, Kronos Research Group (KRG).

Datamaskinen var programmert i programmeringsspråket Modula-2.

Dets design lignet på opeativsystemet *[[Lilith (datamaskin)|Medos-2]]*, som ble utviklet for arbeidsstasjonen Lilith, ved ETH Zurich, av Svend Erik Knudsen etter råd fra Niklaus Wirth.

## Referanser
Stakkmaskin

En **stakkmaskin** er innenfor informatikken en mikroprosessor eller en virtuell maskin hvor den primære interaksjonen er flyttingen av kortlevde midlertidige verdier til og fra stakken. I tilfellet med en mikroprosessor benyttes maskinvarestakk. Bruken av stakken reduserer det nødvendige antallet prosessorregistere betydelig. Stakkmaskiner utvider pushdownautomater med flere load/store-operasjoner eller multiple stakker og er derfor Turingkomplette.
The Love Gambler

***The Love Gambler*** er en amerikansk stumfilm fra 1922 regissert av Joseph Franz.

## Handling
​Dick Manners satser på at han kan klare å ri oberst McClellands villhest, og at han kommer til å få muligheten til å kysse oberstens hovmodige datter Jean. Dick oppnår snart begge deler, og skaffer seg jobb ved McClelland-familiens ranch.

Men han blir snart beordret vekk fra gården etter at han erklærer sin kjærlighet til Jean. Senere gifter Dick seg med en kvinne som er døende, noe Jean beundrer ham for - og hun tilgir ham. Jean ender opp med å gifte seg med ham, etter at Dicks første kone dør.

## Skuespillere
* John Gilbert som Dick Manners
* Carmel Myers som Jean McClelland
* Bruce Gordon som Joe McClelland
* C.E. Anderson som Curt Evans
* W. E. Lawrence som Tom Gould
* James Gordon som Angus McClelland
* Mrs Cohen som Mrs McClelland

## Referanser


## Eksterne lenker
*
Kornelius Eilertsen

**Kornelius Eilertsen** (født 2000) er en norsk judoutøver som representerer Sande Sportsklubb.

Han vant seks NM-gull i perioden 2022–2024. Han vant kongepokalen i 2022 og 2024.

## Medaljer i norske mesterskap

## Referanser
Jana Scheffold

**Jana Scheffold** (født 1998) er en tysk judoutøver som studerer ved NTNU og representerer Trondheim Judokwai.

Hun vant tre NM-gull i perioden 2021–2023. Hun vant kongepokalen i 2023.

## Medaljer i norske mesterskap

## Referanser
Den store hevn

***Den store hevn*** (orig. Lorna Doone) er en amerikansk stumfilm fra 1922 regissert av Maurice Tourneur.

## Handling
I England på 1600-tallet blir en ung jente kidnappet av en fredløs klan, og jenta vokser deretter opp blant dem. Men en ung gårdsgutt som hadde møtt jenta kort tid før kidnappingen redder henne til slutt, og de blir snart forelsket i hverandre.

## Skuespillere
* Madge Bellamy som Lorna Doone
* Mae Giraci
* John Bowers som John Ridd
* Charles Hatton
* Frank Keenan som Sir Ensor Doone
* Jack McDonald som Counsellor Doone
* Donald McDonald som Carver Doone
* Norris Johnson som Ruth

## Referanser


## Eksterne lenker
*
Verdenscupen i paraskiskyting 2021/22

**Verdenscupen i paraskiskyting 2021/22** (skiskyting for funksjonshemmede) ble arrangert fra 4. februar 2022 i Canmore i Canada til 21. mars 2022 i Sapporo i Japan. 

## Resultater menn
#### Synshemmede

Nordiske utøvere: Zebastian Modin kom på 16.-plass. 

#### Stående

#### Sittende

## Resultater kvinner
#### Synshemmede

#### Stående

#### Sittende

## Referanser


## Kilder
* IPC - World Para Nordic Skiing WC Points - Winter Season 2021/22 - World Cup Overall Rankings - Biathlon
Mao Zedong, 1925

***Mao Zedong, 1925*** (originaltittel: *Mao Zedong zai 1925*) er et kinesisk biografisk dokudrama fra 2001 regissert av Zhang Jinbiao. Filmen skildrer livet til Mao Zedong i 1925. Mao forbereder sin hjemby for den kommende revolusjonen og promoterer sosialistiske programmer på landsbygda, til tross for motstand fra den lokale herskeren. Rollen som Mao spilles av Wang Ying.

Den ble kåret til beste film ved Gullhanen og tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Helga Eggebø

**Helga Eggebø** (født 1982) er en norsk sosiolog og forskningsformidler. Hun har siden 2017 vært ansatt ved Nordlandsforskning, som seniorforsker og som forsker I fra 2022. Hun tok mastergrad i sosiologi ved Universitetet i Oslo i 2007 og doktorgrad i sosiologi ved Universitet i Bergen i 2013 med avhandlingen *The Regulation of Marriage Migration to Norway*. Hun var ansatt som stipendiat ved Sosiologisk institutt ved Universitetet i Bergen 2008–2012, som politisk rådgiver for SVs stortingsgruppe 2012–2013, som seniorrådgiver i Bufdir 2013–2014 og som seniorrådgiver ved KUN 2011–2017. I 2017 begynte hun som seniorforsker ved Nordlandsforskning, der hun fikk opprykk til forsker I (forsker med professorkompetanse) i 2022.

Fra 2010-2012 var hun medlem av det regjeringsoppnevnte Likestillingsutvalget, ledet av Hege Skjeie. Eggebø er fast gjesteskribent i Forskerforum, hvor hun skriver om arbeidshverdagen i akademia.

## Referanser
Bendix von Ahlefeldt

**Bendix von Ahlefeldt** (1715–1782) var en dansk offiser og kammerjunker hos dronning Sophie Magdalene.

Han var sønn av Bendix von Ahlefeldt (1684–1739), kammerherre hos Carl Frederik av Slesvig-Holsten-Gottorp, og Charlotte Amalie Ditlevsdatter Reventlow (1695–1722). I 1744 ble han hoffjunker hos dronningen, samme år kaptein ved Fynske Regiment. 

## Forhold til prinsesse Louise
Søsteren, Marie Elisabeth var hoffdame hos kongens søster, prinsesse Louise. Mens kongen var på reise i Norge, la hoffdamen til rette for at den litt forsømte prinsessen fikk tilbringe tid sammen med broren Bendix på Hirschholm slott. Prinsessen ble forelsket, og da paret hadde sverget hinannen evig troskap, trodde von Ahlefeldt at han nærmest var kongens svoger, og at lykken derfor var gjort. 

Liaisonen ble avslørt, og von Ahlefeldt ble arrestertert for majestestsfornærmelse og sendt til Munkholmen på ubestemt tid. Den ulykkelige prinsesse Louise ble i al hast giftet bort til en tysk hertug. Så snart hun hadde forlatt Danmark, fikk fangen i Trondhjem bedre forhold, og ble senere helt løslatt. 

Bendix von Ahlefeldt satt senere som kommandant på Helgoland, og var fra 1771 landråd i Uetersen. 

## Referanser
Elisabeth Sophie Marie av Slesvig-Holsten-Sønderborg-Nordborg

**Elisabeth Sophie Marie av Slesvig-Holsten-Sønderborg-Nordborg** (1683–1767) var en dansk-tysk prinsesse, forfatterinne og samler. 

Hun var datter av hertug Rudolf Frederik av Slesvig-Holsten-Sønderborg-Nordborg og Bibiane von Promnitz. I 1701 giftet hun seg med hertug Adolf August av Slesvig-Holsten-Sønderborg-Pløn. Da han døde i 1704, overtok hun regjeringen på vegne av deres mindreårige sønn Leopold August (1702–1706). Da han døde i 1706, gikk de plønske landene videre til slektningen Johan Frederik.

Enkehertuginnen giftet seg igjen i 1710 med arveprins August Wilhelm von Braunschweig-Wolfenbüttel (1662–1731), hvoretter hun ble hertuginne av Braunschweig og Lüneburg og prinsesse av Braunschweig-Wolfenbüttel. 

Elisabeth Sophie Marie grunnla en kostbar bibelsamling og var også selv forfatter av religiøse skrifter.

## Referanser
Casper (rapper)

**Benjamin Griffey** (født 1982), kjent under artistnavnet **Casper**, er en tysk-US-amerikansk rapper og raprock-artist.

## Biografi
Griffey er sønn av en amerikansk soldat og en tysk kvinne. Han tilbragte sin første måned hos moren i bygden Bösingfeld i Extertal, Ostwestfalen-Lippe før familien flyttet til Augusta i delstaten Georgia. Efter foreldrenes skilsmisse fikk han en voldelig stefar med et narkotikaproblem, slik at hans mor tok med seg sin sønn og datter tilbake til Tyskland.

En rekke av hans tekster er selvbiografiske, og han er blitt omtalt som en «emo»-rapper, en betegnelse han selv har brukt.

Fire av hans albumer har befunnet seg fra åtte til 58 uker på førsteplass på tyske hitlister. Han har også hatt to førsteplasseringer i Østerrike. *XOXO* og *Hinterland* er solgt til tre ganger gullplate i Tyskland.

## Diskografi
### Albumer
#### Studioalbumer
* 2008: *Hin zur Sonne*
* 2011: *XOXO*
* 2013: *Hinterland*
* 2017: *Lang lebe der Tod*
* 2022: *Alles war schön und nichts tat weh*
* 2023: *Nur Liebe, immer.*

#### Kollaborasjoner
* 2004: *Rap Art War*
* 2018: *1982*

#### Livealbumer
* *Der Druck steigt* (2012)

### EP-er
* 2003: *Grundstein*
* 2011: *So perfekt*
* 2011: *Auf und davon*
* 2015: *Auz der Grvft* feat. Gloomy Boyz

### Singler
* 2009: «Herz aus Holz 2009»
* 2009: «Mittelfinger hoch» feat. Kollegah, Shiml and Favorite
* 2011: «So perfekt»
* 2011: «Michael X»
* 2011: «Auf und davon»
* 2013: «Im Ascheregen»
* 2013: «Hinterland»
* 2013: «Jambalaya»
* 2014: «Alles endet (aber nie die Musik)»
* 2016: «Lang lebe der Tod» feat. Blixa Bargeld, Dagobert & 
* 2017: «Keine Angst» feat. Drangsal
* 2017: «Alles ist erleuchtet»
* 2018: «Champion Sound» med 
* 2018: «Supernova» med Marteria
* 2018: «Chardonnay & Purple Haze» med Marteria

## Referanser


## Eksterne lenker
* 
* 
*
Niklas Bruun

**Niklas Bruun** (født 23. juli 1950) er en finsk jurist, som er professor emeritus i privatrett ved Helsingfors universitet og Svenska handelshögskolan (Hanken).

## Karriere og forskning
Bruuns forskning har særlig handlet om arbeids- og opphavsrett samt likestillingsrett. Han var styreleder for Delegationen för jämställdhetsärenden i Finland 1999–2007 og ble i 2008 valgt til medlem av CEDAW-komiteen, som kandidat for alle de nordiske landene og som eneste mannlige medlem av komiteen. Han ble gjenvalgt for en ny fireårsperiode i 2012, og fratrådte i 2016. Han har også hatt en rekke andre verv knyttet til likestillingsfeltet og sine andre fagområder.

Bruun tok den juridiske doktorgraden i 1979. Han var forskningsassistent ved Finlands Akademi 1977–1979, forsker ved Svenska handelshögskolan (Hanken) fra 1982, professor i handelsrett ved Hanken fra 1985 og professor i privatrett ved Helsingfors universitet fra 2006, der han nå er professor emeritus. Blant hans arbeider er *Kollektivavtal och rättsideologi* (1979), *Jämställdhetslagen* (1987), *Tjänstemännens rättsliga ställning* (1998; opprinnelig på finsk 1995), *Intellectual property law in Finland* (2001) og *Allmän arbetsrätt* (2003; finsk utgave 2004). Han ble kåret til årets professor av Professorsförbundet i 2005. Han er sønn av sosiologen Kettil Bruun; hans farmor var professor Elsa Bruun.

## Bibliografi (utvalg)
**Kollektivavtal och rättsideologi: en rättsvetenskaplig studie av de rättsideologiska premisserna för inlemmandet av kollektivavtalet och kollektiva kampåtgärder i finsk rättsordning efter år 1924* (1979)
**Uppfinnarrätt i anställningsförhållande: en rättsdogmatisk studie av lagen om rätt till arbetstagares uppfinningar (1982)
**Jämställdhetslagen* (kommentar) (1987)
*med Olli Mäenpää og Kaarlo Tuori: *Tjänstemännens rättsliga ställning* (Schildt, 1998); finsk utgave: *Virkamiesten oikeusasema* (Otava, 1995)
**Intellectual property law in Finland* (Kluwer Law International, 2001)
*med Anders von Koskull: *Allmän arbetsrätt* (Schildt, 2003); finsk utgave: *Työoikeuden perusteet'' (Talentum, 2004)

## Referanser
Liste over vulkaner i El Salvador

**Liste over vulkaner i El Salvador** er en liste over aktive og hvilende vulkaner i El Salvador.

## Vulkaner

## Referanser
Ilopango (vulkan)

**Ilopangosjøen** er en kratersjø, en vulkansk kaldera, midt i El Salvador, på grensen mellom departementene San Salvador, La Paz og Cuscatlán. Calderan inneholder landets nest største innsjø og ligger umiddelbart øst for hovedstaden San Salvador, har en 100 m til 500 m høy klippekant. Innsjøen er et populært besøksmål, for bruk av småbåter, dykking, og flyoppvisninger, men den er enda mer kjent for sitt utbrudd med verdensomspennende konsekvenser i år 535- 536. 

## Referanser
Santa Ana (vulkan)

**Vulkanen Santa Ana** (salvadoriansk **Ilamatepec**) er en stor stratovulkan i departementet Santa Ana i El Salvador. Med 2381 meter over havet er den landets høyeste vulkan, og landets høyeste fjell. Den ligger umiddelbart vest for Coatepeque Caldera.

Vulkanens lokale navn kommer fra språket Nahuat *Ilamatepet* og betyr *Den gamle kvinnens bakke*. På spansk er også *Volcán de Izalco* brukt som navn på denne vulkanen.

Nær ved Santa Ana er det fire kalderaer og vulkankratere, det ene inneholder en liten vulkankratersjø. 

Santa Ana og nabo-vulkanene har hatt flere utbrudd siden 1600-tallet. De siste utbruddene skjedde i 1904, 1920 og 2005. Ifølge Volcanic Explosivity Index er denne vulkanen nivå 3 av 8. Senest, i 2005 hadde vulkanen utbrudd og minst to mennesker ble drept og mange måtte rømme fra sine landsbyer. Store steiner ble kastet minst 1,5 km opp, og steinene var store som biler.

## Referanser




## Kilder
* Sheets P D, 2004. Apocalypse then: social science approaches to volcanism, people, and cultures in the Zapotitan Valley, El Salvador. Rose W. I., Bommer J. J., Lopez D. L., Carr M. J., Major J. J. (eds), Natural Hazards in El Salvador. Bolder, Colorado, Geological Society of America Special Paper 375, pp 109–120.
* Siebert, L. Kimberly, P., and Pullinger, C.R, 2004, The voluminous Acajulta debris avalanche from Santa Ana Volcano, western El Salvador, and comparison with other Central American edifice-failure evens, in Rose, W.I. et al., Natural Hazards in El Salvador. Boulder, Colorado, Geological Society of America Special Paper 375, pp 5–23.

## Eksterne lenker
* Nasa Earth Observatory article and image.
Friede auf Erden

***Friede auf Erden op. 13*** er et korverk a cappella for blandet kor, av Arnold Schönberg, komponert i 1907. Det er en tonesetting av Conrad Ferdinand Meyers dikt med samme tittel, fra 1886. I en norsk oversettelse er diktet kalt *Fred på jorden*, tittelen kan også oversettes til *Fred på jord*.

Det var komponistens siste tonale verk og ble uroppført i Großer Musikvereinssaal den 9. desember 1911. Koret besto av 120 kvinner og 80 menn. Verket er skrevet for kor a cappella, men kan også fremføres med orkester eller orgel, til hjelp for intonasjon. Det ble ifølge komponisten Egon Wellesz' ikke bekreftede opplysninger skrevet som bidrag til en konkurranse.

Meyers dikt og fredskonsept forener realitets- og idealperspektivene mot en gjennomført sekularisert bakgrunn. Schönberg nærmer seg i sin komposisjon mer det religiøse. Bruken av de kontrasterende elementene konsonans (ro) og dissonans (spenning), og differensieringen i homofone og polyfone satser, er ansett som allegorier som bygger på den grunnforestilling at freden er Guds verk. Kontrasten mellom himmel og jord blir også understreket gjennom en dur-moll-polaritet, farget av kirketonalitet.

## Konrad Ferdinand Meyers dikt

Meyers dikt ble skrevet i 1886, omtrent samtidig med novellen «Die Versuchung des Pescara» som var ett av hans mest betydningsfulle verker. Diktet ble skrevet for juleutgaven av *Schorers Familienblatt,* og i 1889 ga han diktet i gave til Bertha von Suttner. Hun satte diktet på førstesiden av sitt tidsskrift *[[Die Waffen nieder! (tidsskrift)|Die Waffen nieder]]*. Suttner ble i 1905 den første kvinne som mottok Nobels fredspris.

Diktets første strofe omhandler fredsbudskapet i den kristne julefortellingen. Den andre strofen behandler den tiden som siden er gått, og som har vært alt annet enn fredelig. I den tredje strofen drøfter dikteren generelle, tidløse forutsetninger for fred, og kommer til at blant dem er rettferdighet. I den fjerde strofen uttrykkes tro på at fremtidige generasjoner vil klare å komme til fred. Are Frode Søholt oversatte diktet til norsk i 2007.

## Verdensarv
Arnold Schönbergs etterlatte dokumenter ble i 2011 oppført på UNESCOs liste over verdens dokumentarv.

## Referanser
Vederlagsnemnda

**Vederlagsnemnda** er en norsk nemnd som har i oppdrag å behandle tvister om vederlag etter åndsverkloven. Nemnda kan nedlegge forbud mot fortsatt bruk av åndsverk dersom noen som er vederlagspliktig unnlater å betale for bruken i samsvar med avtale, eller slik det er fastsatt i åndsverkloven.

Vederlagsnemnda består av en leder og to medlemmer som blir oppnevnt av sorenskriveren i Oslo tingrett for fem år om gangen. Lederen skal være jurist. For hvert av medlemmene oppnevnes personlige vararepresentanter.

## Referanser
Alfonso Cortijo

**Alfonso Cortijo Cabrera** (født 1966) er en spansk tidligere fotballspiller.

Alfonso Cortijo spilte ikke organisert fotball før han som sekstenåring begynte å spille for sin lokale klubb Florida CD i lavere divisjoner. Fra sin posisjon på høyreving hjalp han klubben rykke opp en divisjon i 1982/93-sesongen. Et prøvespill for  førte til kontraktsforslag. Kontraktsforhandlingene strandet grunnet uenigheter om betingelsene, hvilket tillot  å snappe ham opp.

De to første sesongene hos Cádiz kombinerte han spill for juniorlaget i Liga Nacional Juvenil med spill for klubbens reservelag Cádiz B i 1983/84 og 1984/85. Sesongene 1985/86 og 1986/87 spilte han for Cádiz B i 3ª División, før han så tok steget opp på A-laget på permanent basis.

Cortijo fikk sin førstelagsdebut for Cádiz i 1984 som følge av at en spillerstreik tvang klubben til å måtte benytte reservespillere i en kamp. Tre år senere hentet treneren Víctor Espárrago ham igjen opp fra reservene for spill på førstelaget. Til tross for at Cortijo er høyrebent av natur, etablerte han seg på lagets venstreback, hvor han til stort hell ble prøvd ut som erstatter for Antonio Amarillo som forlot klubben i 1988.

Da Víctor Espárrago tok over trenerjobben hos , vendte han tilbake til sin gamle klubb Cádiz for å hente Cortijo. For en overgangssum på 75 millioner pesetas ble Cortijo sommeren 1991 klar for Sevilla. Cortijo gjorde sine saker så bra for Sevilla at han på høsten 1991 ble innkalt til det spanske landslaget av Vicente Miera. Cortijo satt på innbytterbenken i EM-kvalifiseringskamper mot  og  i 1991, men oppnådde aldri å få spilletid på landslaget.

I Cortijos andre sesong for Sevilla ble Carlos Bilardo ansatt som trener. Cortijo nøt ikke samme tillit hos Bilardo, og slet med spilletid under den argentinske treneren. Det ble med én sesong i Sevilla for Bilardo, og da hans etterfølger Luis Aragonés inntok sjefsstolen, ble Cortijo igjen satset på. Cortijo og Sevilla opplevde sportslig framgang under ledelse av Aragonés. Da kontrakten med Sevilla utløp, valgte Cortijo å forlate klubben til fordel for . Aragonés var i ferd med å forlate Sevilla, og Cortijo ville ikke ta sjansen på å vente og se om en innkommende trener ville satse på ham.

Den andre sesongen med Rayo Vallecano endte med nedrykk fra toppdivisjonen. Etter nedrykket ønsket ikke Rayo Vallecano satse videre på ham, men Cortijo insisterte på å kjempe for plassen på laget. Etter en halv sesong uten spilletid, signerte Cortijo for  under vinterens overgangsvindu. Numancia befant seg for første gang på andre nivå i ligasystemet og hadde behov for en veteran som Cortijo til å hjelpe dem holde seg oppe. I sin andre sesong for Numancia presterte laget å rykke opp til toppdivisjonen. Den da 33 år gamle Cortijo valgte så å vende tilbake til Cádiz, hvor han spilte de siste tre sesongene av karrieren på ligasystemets tredje nivå. 

## Karriereoversikt

## Referanser


## Eksterne lenker
* 
*  Alfonso Cortijo – BDFutbol
Love Is an Awful Thing

***Love Is an Awful Thing*** er en amerikansk stumfilm fra 1922 regissert av Victor Heerman.

## Handling
Anthony Churchill, som skal gifte seg med Helen Griggs, er på seks måneders «prøvetid» pålagt ham av Helens far, som vet at Anthony har vært en kvinnebedårer i sine tidligere dager. Marion, en tidligere flamme, dukker opp med inkriminerende kjærlighetsbrev som Anthony hadde skrevet. Ovenfor Marion påstår Anthony at han allerede er gift, og bruker en vaktmesteres kone og noen innleide barn som sin fiktive familie.

Marion virker overbevist, men Helen Gruggs oppdager hva hun anser som beviset på Anthonys perfiditet. Anthony og kameraten hans forsøker deretter å stjele alle de inkriminerende kjærlighetsbrevene fra Marions værelse, hvor de blir oppdaget på fersk gjerning.

## Skuespillere
* Owen Moore som Anthony Churchill 
* Tom Guise som Griggs
* Marjorie Daw som Helen Griggs 
* Katherine Perry som Ruth Allen 
* Arthur Hoyt som Harold Wright 
* Douglas Carter som Porter 
* Charlotte Mineau som Marion

## Referanser


## Eksterne lenker
*
Ophryastes

***Ophryastes*** er en slekt av snutebiller med kort, bred snute. Billene lever på levende planter, og en del arter er problematiske skadedyr. 

## Utseende
Middelsstore til ganske store (ca. 10-25 millimeter), brede, gjerne brunlige eller grå snutebiller. 

## Levevis
Denne underfamilien går på levende planter, og larvene utvikler seg som oftest i blomster, frukter eller frø. Disse artene finnes særlig i sandete ørken-miljøer.

## Utbredelse
Gruppen er utbredt i Nord-Amerika og Mexico.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **bredsnutebiller, [[Entiminae]]** 
******* Stammen **[[Ophryastini]]** Lacordaire, 1863
******** Slekten ***Ophryastes*** Germar, 1829 - 48 arter
### Liste over artene

* *[[Ophryastes aeneus]]* (Davis, 1947)
* *[[Ophryastes argentatus]]* LeConte, 1853
* *[[Ophryastes aridus]]* (Fall, 1910)
* *[[Ophryastes avius]]* Kissinger, 1970
* *[[Ophryastes bryanti]]* (Van Dyke, 1951)
* *[[Ophryastes cinerascens]]* (Pierce, 1913)
* *[[Ophryastes cinereus]]* Fahraeus, 1840
* *[[Ophryastes decipiens]]* LeConte, 1853
* *[[Ophryastes depressirostris]]* (Champion, 1911)
* *[[Ophryastes desertus]]* (Horn, 1876)
* *[[Ophryastes dunnianus]]* (Casey, 1888)
* *[[Ophryastes durangoensis]]* (Sharp, 1891)
* *[[Ophryastes geminatus]]* (Horn, 1876)
* *[[Ophryastes globipennis]]* (Sharp, 1891)
* *[[Ophryastes globularis]]* (Pierce, 1909)
* *[[Ophryastes gracilis]]* (Sharp, 1891)
* *[[Ophryastes griseus]]* (Davis, 1947)
* *[[Ophryastes huachucae]]* (Van Dyke, 1934)
* *[[Ophryastes latirostris]]* LeConte, 1853
* *[[Ophryastes lineatus]]* (Sharp, 1891)
* *[[Ophryastes lucanus]]* (Horn, 1876)
* *[[Ophryastes mexicanus]]* (Sharp, 1891)
* *[[Ophryastes mixtus]]* Kissinger, 1970
* *[[Ophryastes neogracilis]]* Kissinger, 1970
* *[[Ophryastes nivosus]]* (Fall, 1910)
* *[[Ophryastes ovalis]]* (Pierce, 1909)
* *[[Ophryastes ovipennis]]* Sharp, 1891
* *[[Ophryastes pilosus]]* (Davis, 1947)
* *[[Ophryastes porosus]]* LeConte, 1856
* *[[Ophryastes prolatus]]* (Sharp, 1891)
* *[[Ophryastes reburrus]]* Kissinger, 1970
* *[[Ophryastes robustus]]* (Davis, 1947)
* *[[Ophryastes rotundatus]]* (Champion, 1911)
* *[[Ophryastes sallei]]* Gyllenhal, 1840
* *[[Ophryastes setosus]]* (Van Dyke, 1934)
* *[[Ophryastes shufeldti]]* Casey, 1888
* *[[Ophryastes simulans]]* (Van Dyke, 1934)
* *[[Ophryastes sordidus]]* LeConte, 1853
* *[[Ophryastes speciosus]]* LeConte, 1853
* *[[Ophryastes squalidus]]* (Sharp, 1891)
* *[[Ophryastes sulcirostris]]* (Say, 1824)
* *[[Ophryastes symmetricus]]* Fall, 1907
* *[[Ophryastes tuberosus]]* LeConte, 1853
* *[[Ophryastes turbinatus]]* (Champion, 1911)
* *[[Ophryastes variabilis]]* (Pierce, 1913)
* *[[Ophryastes varius]]* LeConte, 1853
* *[[Ophryastes vittatus]]* (Say, 1824)

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/236659
*
Tylotus

***Tylotus*** er en slekt av snutebiller. 

## Utseende
Middelsstore (gjerne ca. 10 millimeter), kraftige, mer eller mindre skjellkledte, matt gråbrunlige snutebiller med kort, bred snute. Snuten har antennegroper som åpner oppover.

## Levevis
De voksne billene finnes ofte på bladene av ulike busker og trær. En del av artene kan gjøre skade ved å gnage på røtter av ulike planter.

## Utbredelse
Slekten er utbredt i Mellom-Europa.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Otiorhynchini]]** Schönherr, 1826
******** Slekten ***Tylotus*** Schönherr, 1823 
********* *[[Tylotus chrysops]]* (Herbst, 1797)
********* *[[Tylotus dejeani]]* (Boheman, 1842)
********* *[[Tylotus megerlei]]* (Fabricius, 1801)

## Referanser




## Eksterne lenker
*
IBM RS64

**IBM RS64** er en familie med 64-biter mikroprosessorer som ble introdusert i 1994, og brukt i IBM's RS/6000 og AS/400 servere. De inneholder et supersett av instruksjonssettet i PowerPC, med tilleggsinstruksjoner som er hentet hovedsakelig fra POWER2 og den originale AS/400-prosessoren. 

IBM RS64 ble faset ut etter introduksjonen av POWER4, som ble utviklet for å forene familiene RS64 og IBM POWER.
Fatal Decision

***Fatal Decision*** (originaltittel: *Sheng si jue ze*) er en kinesisk dramafilm fra 2000 regissert av Yu Ben-Zheng. Filmen handler om en borgermester som må hanskes med en arbeidskonflikt ved en tekstilfabrikk hvor han tidligere var ansatt som sjef. Han oppdager at det nye lederskapet han valgte er korrupte og at lederen er den som fikk ham valgt inn som borgermester. Filmen er basert på en roman av  Zhang Ping. Hovedrollen spilles av Wang Qingxiang.

Den ble kåret til beste film, både ved Gullhanen og Hundred Flowers Awards. Ved førstnevnte delte den prisen med *[[Roaring Across the Horizon]]* og *[[Veien hjem (film, 1999)|Veien hjem]]*. Den ble også tildelt prisen for fremragende film ved Huabiao Awards (sammen med flere filmer).

## Referanser


## Eksterne lenker
*
Eutinophaea

***Eutinophaea*** er en slekt av snutebiller. 

## Utseende
Middelsstore, avlange, matt gråbrunlige snutebiller med kort, bred snute. 

## Levevis
De voksne billene finnes ofte på bladene av ulike busker og trær.

## Utbredelse
Slekten er utbredt i Australia, Indonesia, Ny-Guinea og Fiji.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Ottistirini]]** Heller, 1925
******** Slekten ***Eutinophaea*** Pascoe, 1870 
********* *[[Eutinophaea bicarinata]]*
********* *[[Eutinophaea bicristata]]* Lea, 1929
********* *[[Eutinophaea dispar]]* Lea, 1904
********* *[[Eutinophaea falcata]]* Lea, 1904
********* *[[Eutinophaea fasciculata]]* Lea, 1930
********* *[[Eutinophaea flavovirens]]* Heller, 1925
********* *[[Eutinophaea hispidula]]* Heller, 1925
********* *[[Eutinophaea keyensis]]* Heller, 1925
********* *[[Eutinophaea laeta]]* (Faust, 1899)
********* *[[Eutinophaea maculicollis]]* Heller, 1925
********* *[[Eutinophaea murina]]* Lea, 1930
********* *[[Eutinophaea nana]]* Pascoe, 1870
********* *[[Eutinophaea papuensis]]* Lea, 1930
********* *[[Eutinophaea setistriata]]* Lea, 1930
********* *[[Eutinophaea subviridis]]* Lea, 1930
********* *[[Eutinophaea sumbawana]]* Heller, 1925
********* *[[Eutinophaea suturalis]]* Lea, 1930
********* *[[Eutinophaea variegata]]* Lea, 1914
********* *[[Eutinophaea viridis]]* (Faust, 1899)
********* *[[Eutinophaea vitiensis]]* Lea, 1930
********* *[[Eutinophaea wallacei]]* Heller, 1925

## Referanser




## Eksterne lenker
*
Victoria Randem

**Victoria Randem** født 1995 i Oslo, er en norsk operasanger (sopran), ansatt ved Staatsoper Berlin. Randem er utdannet ved Operahøgskolen i Oslo med Solveig Kringlebotn som lærer. Før dette hadde hun studert ved Barratt Due musikkinstitutt.

Randem var medlem av i Barnekoret ved Den Norske Opera & Ballett fra 2002 til 2012. Der gjorde hun flere solistroller, blant annet Enkefru Gnien i Peter Maxwell Davies' *Askepott* på Scene 2, 3. gutt i Mozarts *[[Tryllefløyten]]* på Hovedscenen og Pong i Gisle Kverndokks *[[Jorden rundt på 80 dager (opera)|Jorden rundt på 80 dager]]*. 

Hun vant i 2020 gullmedalje i klassen for virtuositet i Manhattan International Competition. Ved Dronning Sonja Sangkonkurranse i 2023 vant hun Ingrid Bjoners stipend.

Randem hadde i 2021 den kvinnelige hovedrollen i uroppføringen av Peter Eötvös' opera *[[Sleepless (opera)|Sleepless]],* basert på en trilogi av Jon Fosse. Operaen ble sendt i opptak i NRK Hovedscenen, 3. desember 2023, da kalt *Andvake*.

## Referanser
Apocyrtus

***Apocyrtus*** er en slekt av snutebiller. 

## Utseende
Middelsstore, ovale, svarte snutebiller med kort, bred snute. De rundede og hvelvede dekkvingene har gjerne fargesterke tegninger med bånd eller flekker i metallisk grønt.

## Levevis
De voksne billene finnes ofte på bladene av ulike busker og trær.

## Utbredelse
Slekten er utbredt på Filippinene (Luzon, Negros).

## Systematisk inndeling
Mange arter som før har vært ført til denne slekten blir nå plassert i andre slekter.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Pachyrhynchini]]** Scönherr, 1826
******** Slekten ***Apocyrtus*** Erichson, 1834 
********* *[[Apocyrtus auroraensis]]* Rukmane-Bārbale, 2021
********* *[[Apocyrtus chapmani]]* Scultze, 1934
********* *[[Apocyrtus inflatus]]* Erichson, 1834 
********* *[[Apocyrtus macgregori]]* Schultze, 1924

## Referanser




## Eksterne lenker
*
Kommunestyrevalg i Giske

**Kommunestyrevalg i Giske** er en oversikt over kommunestyrevalg avholdt i Giske kommune i Møre og Romsdal. Giske ligger på Sunnmøre.

## Kommunestyrevalget 2023

## Kommunestyrevalget 2019

## Kommunestyrevalget 2015

## Referanser
Kommunestyrevalg i Gjemnes

**Kommunestyrevalg i Gjemnes** er en oversikt over kommunestyrevalg avholdt i Gjemnes kommune i Møre og Romsdal. Gjemnes ligger på Nordmøre.

### Kommunestyrevalget 2023

### Kommunestyrevalget 2019

### Kommunestyrevalget 2015

### Kommunestyrevalget 2011
I perioden 2011-2015 var Odd Steinar Bjerkeset (KrF) ordfører og Leif-Ståle Engdahl (H) varaordfører. Kommunestyret: KrF 4, Ap 4, Sp 3, H 3, FrP 2, V 1. Formannskapet: KrF 1, H 1, FrP 1, Sp 1, Ap 1.

### Kommunestyrevalget 2007
Knut Sjømæling var ordfører fra 2007 til 2011. Han ble valgt ved direkte ordførervalg.

## Referanser
Planter og tradisjon

***Planter og tradisjon: Floraen i levende tale og tradisjon i Norge 1925-1973*** er ei sakprosabok av Ove Arbo Høeg som ble utgitt av Universitetsforlaget i 1974. Boka er basert på mer enn 45 års folkeminneinnsamling i Norge. En forkortet utgave av boka kom ut i 1985 under tittelen *Ville vekster til gagn og glede*.

Boka ble gjenutgitt i 2021 av prosjektet «Mennesker og planter» ved Universitetet i Oslo i samarbeid med Norges sopp- og nyttevekstforbund. Da hadde utgaven fra 1974 lenge blitt solgt på antikvariater til over 2.000 kroner.

Professor Høegs bokverk reddet mye kunnskap om planter fra å gå tapt. Boka har blitt kalt «en av de viktigste bøkene som har blitt skrevet i Norge», «et mesterverk», og «hjørnesteinen i norsk etnobotanikk».
## Innhold
Boka starter med en generell del, hvor professor Høeg går igjennom plantenes vegetasjonstyper som lyng, busk, tre og begreper som rikuler, bark og sevje. Deretter kommer en del om kulturvekster og ugras i etnobotanikken, som særlig vektlegger hva informantene har sagt om kornslagene som dyrkes i Norge (rug, bygg, hvete og havre). Boka inneholder også en samleartikkel om viltvoksende gagn-vekster (nyttevekster). Den tar blant annet for seg materiale til emner, tau, fletting, matteveving, barneleker, folkemedisin og dyrefôr. Delen om vidjer er på 20 sider, og inkluderer bilder og tegninger av ulike typer vidjespenninger.

Hoveddelen av boka handler om dokumentert bruk av ville vekster, både sopp, alger (tang og tare), laver, moser, blomsterplanter og karsporeplanter fordelt på art. 

## Informanter

Opplysningene i boka stammer fra informantene som er intervjuet i perioden 1925-1973, både personlig og via brev. Informantene bidro med kunnskap om konkret bruk av plantene, men også om lokale navn, mytologi, folkemedisin og folketro. Høeg takker spesielt studentene ved Norges Landbrukshøgskole, «fordi det nesten aldri har behøvd være tvil om hvilken art de sikter til.»

Lista over informanter dekker 9 spalter med liten skrift.

## Referanser
Peritelus

***Peritelus*** er en slekt av snutebiller. 

## Utseende
Middelsstore, ovale, brunlige snutebiller med kort, bred snute. 

## Levevis
De voksne billene finnes ofte på bladene av ulike busker og trær.

## Utbredelse
Gruppen har en holarktisk utbredelse og er også utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[bredsnutebiller]], [[Entiminae]]** Schönherr, 1826
******* Stammen **[[Peritelini]]** Lacordaire, 1863
******** Slekten ***Peritelus*** Germar, 1824
### Liste over artene
Mange arter som har vært plassert i denne slekten er nå overført til andre.

* *[[Peritelus confusus]]* Pierotti. 2006
* *[[Peritelus familiaris]]* Boheman, 1834
* *[[Peritelus kenyae]]* Hustache, 1929
* *[[Peritelus sphaeroides]]* Germar, 1823

## Referanser




## Eksterne lenker
*
Leni Stenseth

**Leni Stenseth** (født 17. februar 1969 i Trondheim) er en norsk diplomat. Hun var Norges ambassadør til Libanon 2019–2020, og assisterende generalsekretær i FN og visegeneralkommissær for FNs hjelpeorganisasjon for palestinske flyktninger i Midtøsten (UNRWA) 2020–2023. I 2023 ble hun ekspedisjonssjef i Utenriksdepartementet, der hun leder Avdeling for kompetanse og ressurser. 

Hun ble utdannet cand.polit. i statsvitenskap med hovedoppgave om kinesisk nasjonalisme og utenrikspolitikk ved Universitetet i Oslo i 1999, jobbet nærmere et år som forsker ved Fafo og begynte i utenrikstjenesten i 2000. Hun arbeidet i internasjonal avdeling i Norges Røde Kors fra 2008 til 2013, først som programsjef og fra 2011 som leder for avdelingen. Deretter vendte hun tilbake til utenrikstjenesten.

## Referanser
Vinterveiens helter

**Vinterveiens helter** (engelsk: *Ice Road Rescue*) er en dokusåpe fra National Geographic Channel som følger hverdagen til bilbergere i Hardanger og Nordland i vintersesongene. 

Serien hadde premiere i 2015 og vises på TV i 180 land på 30 ulike språk.

## Produksjon
Sesongene blir filmet i vintermånedene fra november til mars, der filmteamene består oftest kun av en fotograf og en teknisk assistent som starter filmingen når de ankommer stedet hvor hendelsen har forekommet. I tillegg brukes det Go-Pro-kameraer i bilene, og drone for oversiktsbilder.

Per 2023 har det vært produsert åtte sesonger av serien. 

## Referanser
Åse Hoff

**Åse Hoff** (født 1959) er en norsk tidligere judoutøver som representerte Sofiemyr Judoklubb.

Hun vant tre NM-gull i perioden 1979–1983.

## Medaljer i norske mesterskap

## Referanser
Mohsan Raja

**Mohammad Mohsan Pervez Raja** (født 1984) er en norsk-pakistansk frivillighetsarbeider og aktivist.

## Liv og virke
Avisen *[[Aftenposten]]* kåret ham til Årets osloborger i 2015 for hans innsats for å hjelpe flyktninger i Oslo. Tildelingen fikk kritikk da det ble kjent at Raja hadde kommet med kontroversielle uttalelser om blant annet homofile, terrorangrep og Israel. Raja beklaget noen av uttalelsene og forklarte at han respekterte alle mennesker. Det kom samtidig frem at han var straffedømt flere ganger for vold og narkotikakriminalitet. Den norsk-pakistanske politikeren Abid Raja oppfordret Aftenposten til å trekke tilbake prisen, men avisen valgte å la den bli stående.

I 2018 etablerte Raja gruppen *Nattevaktene* som skulle patruljere Groruddalen for å hjelpe vanskeligstilt ungdom.

I mars 2023 ble han arrestert i Pakistan etter en politisk demonstrasjon, men ble løslatt etter et døgn.

Raja var initiativtaker til Facebook-gruppen *SNP Samfunnsengasjerte norsk-pakistanere*, men trakk seg som administrator for gruppen i september 2023 etter å ha fremsatt fornærmende anklager mot en kvinnelig debattant. Han startet også en ideell forening med samme navn, og foreningen gikk i september 2023 til politianmeldelse av Stopp islamiseringen av Norge (SIAN) for hatefulle ytringer.

Etter Hamas’ angrep på Israel oktober 2023 organiserte Raja en rekke demonstrasjoner i Oslo til støtte for palestinerne på Gazastripen. Han har oppfordret til åpenlys støtte til Hamas, som av de fleste vestlige land regnes som en terrororganisasjon.

I februar 2024 oppsøkte Raja Granstangen skole som hadde besøk av statsminister Jonas Gahr Støre, og han måtte fysisk tas hånd om av livvakter og politibetjenter da han og flere andre aktivister ble nærgående.

## Referanser